stanford-oval/wikipedia huggingface dataset:
Alice Pike Barney
Myöhempi elämä

Albert Barneyn kuoltua Alice Barney rakennutti Studio Housen Washigtoniin. Siitä piti tulla paikka, jossa hän voisi sekä työskennellä että ottaa vastaan vieraita, ja näin tehdä taidetta tunnetuksi.
Vuonna 1911 63-vuotias Barney meni naimisiin 28-vuotiaan Christian Hemmickin kanssa.  He erosivat vuonna 1920. Eron jälkeen Alice Pike Barney muutti kahdeksi vuodeksi Eurooppaan ja sieltä Hollywoodiin, missä hän kuoli vuonna 1931.
Alicen kuoleman jälkeen hänen tyttärensä lahjoittivat Studio Housen Smithsonian museolle. Museo myi sen vuonna 1999, ja rakennuksessa on nykyisin Latvian suurlähetystö.
Aiheesta muualla

Kuvia tai muita tiedostoja aiheesta Alice Pike Barney Wikimedia Commonsissa
Alice Pike Barney Smithsonian American Art Museum-museon sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alice Pike Barney
Natalie in Fur Cape (1896)
Waterlily (1900) oli yksi Barneyn maalaamista kuvista tyttärensä kirjaan. Mallina oli Barneyn siskontytär Ellen Goin.
Alice Pike Barneyn ateljee Washingtonissa (nykyisin Latvian suurlähetystö).
Käännös suomeksi
Alfred Kirwa Yego

| Mitalit | Mitalit | Mitalit |  |
| --- | --- | --- | --- |
|  Yego (vasemmalla) Osakan MM-kisoissa 2007 |  Yego (vasemmalla) Osakan MM-kisoissa 2007 |  Yego (vasemmalla) Osakan MM-kisoissa 2007 |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 800 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | 800 metriä |  |
|  Hopeaa | Berliini 2009 | 800 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Nairobi 2010 | 800 metriä |  |
|  Pronssia | Bambous 2006 | 800 metriä |  |
Alfred Kirwa Yego (s. 28. marraskuuta 1986) on kenialainen keskimatkojen juoksija.
Yego voitti vuonna 2004 Kenian nuorten mestaruuden 800 metrin juoksussa. Samana vuonna hän voitti samalla matkalla hopeaa Grosseton nuorten MM-kisoissa ajalla 1.47,39. Seuraavana vuonna hän karsiutui Helsingin MM-kisoissa alkuerissä. Kauden lopussa hän juoksi IAAF:n yleisurheilufinaalissa kuudenneksi. Vuonna 2006 Yego voitti Afrikan-mestaruuskilpailuissa 800 metrin pronssia ajalla 1.46,85 ja sijoittui kauden lopussa IAAF:n yleisurheilufinaalissa kahdeksanneksi. Yego voitti Osakan MM-kisoissa 2007 MM-kultaa. Pekingissä 2008 Yego sijoittui olympiafinaalissa kolmanneksi saaden pronssia. Berliinin MM-kisoissa 2009 Yego voitti 800 metrin hopeaa ajalla 1.45,35. Afrikan-mestaruuskilpailuissa 2010 Nairobissa Yego sijoittui hopealle. Daegun MM-kisoissa 2011 hän oli seitsemäs.
Ennätykset

800 metrin juoksu: 1.42,67 (2009)
1 500 metrin juoksu: 3.33,68 (2009)
mailin juoksu: 3.55,18 (2011)
Antonio José González Zumárraga

Antonio José González Zumárraga
Antonio José González Zumárraga (18. maaliskuuta 1925 – 13. lokakuuta 2008) oli ecuadorilainen pappi. Hänestä tehtiin yksi katolisen kirkon kardinaaleista vuonna 2001. Hän ei kuitenkaan osallistunut uuden paavin valintaan vuoden 2005 konklaavissa; 80 vuoden yläikäraja oli juuri täyttynyt.
González Zumárraga sai pappisvihkimyksensä 29. kesäkuuta 1951. Hän toimi muun muassa Quiton arkkipiispana vuosina 1985–2003. Edeltäjä oli Pablo Muñoz Vega ja seuraaja Raúl Eduardo Vela Chiriboga.
Amakusa

Amakusa voi tarkoittaa:
Amakusasaaret, Japanin saaristo Kyūshūn rannikolla
Amakusa, Japanin kaupunki Amakusasaarilla Kumamoton prefektuurissa
Amakusa, Japanin entinen maaseutukaupunki Kumamoton prefektuurissa
Amakusan piirikunta, Japanin piirikunta Kumamoton prefektuurissa
Amakusanmeri, merialue Amakusasaarten edustalla
Amakusa Shirō, Shimabaran kapinan johtaja 1600-luvulla
Amakusa, keisarillisen Japanin laivaston Etorofu-luokan saattaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amakusa”, voi hakea sivunnimihaulla, laajalla sivunnimihaulla tai tekstihaulla.
Anglavika

| Anglavika |
| --- | --- |
 Anglavika
 Koordinaatit: 60°23′31″N, 5°6′50″E 
Valtio:  Norja
Lääni:  Vestland
Kunta:  Øygarden
Pinta-ala:  
 – Maa:  0,26 km²
Väkiluku (2023):  403
 – Väestötiheys:  1 550 as./km²
Infobox OKVirheellinen NIMI-arvo: 
Anglavika on taajama Øygardenin kunnassa Vestlandin läänissä Norjassa. Taajaman pinta-ala on 0,26 neliökilometriä ja asukasluku 403 vuonna 2023.
Aleksanteri I (Serbia)

Aleksanteri I
Aleksanteri I ja hänen puolisonsa Draga Mašin noin vuonna 1900.
Aleksanteri I (serbokroaatiksi Aleksandar Obrenović; 14. elokuuta (J: 2. elokuuta) 1876 Belgrad – 11. kesäkuuta (J: 29. toukokuuta) 1903 Belgrad) oli Serbian kuningas vuosina 1889–1903. Itsevaltainen hallitsemistapa teki hänet epäsuosituksi ja lopulta hänet murhattiin. Aleksanteri oli viimeinen  Obrenović-sukuinen Serbian hallitsija.
Elämäkerta

Aleksanteri oli Serbian ruhtinaana ja sittemmin kuninkaana toimineen Milan I:n ainoa lapsi. Vanhempiensa eroprosessin yhteydessä hän oli 1886–1888 äitinsä Natalija Obrenovićin hoivissa, mutta hänet palautettiin sen jälkeen oikeuden määräyksellä isälleen. Kuningas Milan luopui kruunusta alaikäisen poikansa hyväksi 6. maaliskuuta 1889 ja nimitti holhoojahallituksen johtamaan maata. Aleksanteri hajotti holhoojahallituksen 13. huhtikuuta 1893. Valtaan tultuaan hän vieraannutti nopeasti useimmat kannattajansa syrjäyttämällä suositun radikaalipuolueen hallituksesta, kumoamalla vuonna 1894 viisi vuotta aiemmin säädetyn liberaalin perustuslain ja palauttamalla vanhoillisemman vuoden 1869 perustuslain sekä kutsumalla vuonna 1897 ulkomaille vetäytyneen isänsä takaisin Serbiaan asevoimien komentajaksi. Hän myös rajoitti lehdistön- ja yhdistymisvapautta vaientaakseen itseensä kohdistuneen arvostelun. Nämä toimet lisääntyivät Milaniin 1899 kohdistetun epäonnistuneen murhayrityksen jälkeen.
Vuonna 1900 Aleksanteri ilmoitti vastoin isänsä ja neuvonantajiensa mielipidettä naivansa rakastajattarensa Draga Mašinin, joka oli hänen äitinsä entinen hovineiti ja böömiläisen insinöörin leski. Kuninkaan suosio laski tämän seurauksena entistäkin alemmas ja Serbian hallitus erosi vastalauseena hankkeelle. Lepyttääkseen mielialoja Aleksanteri joutui vuonna 1901 hyväksymään uuden, liberaalimman perustuslain. Vuonna 1903 hän peruutti perustuslain voimassaolon muutaman tunnin ajaksi voidakseen antaa sen vastaisia säädöksiä. Epäsuosio kasvoi entuudestaan, kun Aleksanterin väitettiin suunnittelevan vaimonsa veljen julistamista kruununperilliseksi. Lopulta joukko armeijan johtajia teki sotilasvallankaappauksen, jonka yhteydessä Aleksanteri vaimoineen surmattiin palatsissaan. Vallanvaihdokseen suhtauduttiin Serbiassa pääosin myönteisesti. Syrjäytetty Obrenovićin hallitsijasuku ei enää koskaan palannut valtaan, sillä uudeksi hallitsijaksi nostettiin kilpailevan Karađorđevićin suvun päämies Petar Karađorđević nimellä Pietari I.
Aleksanteri I:n valtakauden myönteisiä saavutuksia olivat Serbian taloudellisen tilanteen paraneminen ja armeijan uudistaminen. Hän yritti myös parantaa maansa kansainvälistä asemaa ajamalla Balkanin liiton uudistamista.
Aiheesta muualla

Kuvia tai muita tiedostoja aiheesta Aleksanteri I (Serbia) Wikimedia Commonsissa
| 0 | 1 | 2 |
| --- | --- | --- |
| Edeltäjä: Milan I | Serbian kuningas 1889–1903 | Seuraaja: Pietari I |
Anna Shirley

Anne Shirleyn ja Matthew Cuthbertin rooleja esittävät näyttelijät. Green Gables Heritage Centre, Prince Edward Island National Park.
Anna Shirley (englanniksi Anne Shirley), myöhemmin Anna Blythe on kanadalaisen kirjailijan L. M. Montgomeryn kirjoittaman tyttökirjaklassikoihin kuuluvan kahdeksanosaisen Anna-sarjan päähenkilö. Kirjasarjan alussa Annan nimi on Anni Shirley, mutta hän tahtoo itseään kutsuttavan Annaksi, sillä Anna on hänen mielestään Annia kauniimpi.
Alien vs. Predator (Jaguar)

| Alien vs>  Predator |
| --- | --- |

Kehittäjä:  Rebellion
Julkaisija:  Atari
Pelisarja:  Aliens versus Predator
Julkaistu:  EU syyskuu 1994NA 20. lokakuuta 1994
Lajityyppi:  ensimmäisen persoonan ammuntapeli, selviytymiskauhu
Pelimuoto:  yksinpeli
Alusta:  Atari Jaguar
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Kuvakaappaus pelistä.
Alien vs. Predator on brittiläisen Rebellion Developmentsin Atari Jaguarille vuonna 1994 julkaisema ensimmäisen persoonan ammunta- ja selviytymiskauhupeli. Peli antoi pelaajan pelattavaksi Alien- ja Predator-elokuvasarjojen antisankarit ja avaruusmerijalkaväen sotamiehen Lance Lewisin.
Pelin mekaniikka on samankaltainen kuin Wolfenstein 3D:ssä. Tasoissa ei ole korkeuseroja ja seinien väliset kulmat ovat aina 90 asteen kulmissa. Peli oli eräällä tavallaan esimakua Rebellionin vuoden 1999 Windows-pelille Aliens versus Predator. Alien vs. Predator oli monella tapaa Jaguarin pelien parhaimmistoa.[lähde? ]
Aiheesta muualla

Alien Vs Predator MobyGamesissa (englanniksi)
Ansa (kirja)

| Ansa> The Trap |
| --- | --- |

Alkuperäisteos
Kirjailija:  James Goldsmith
Genre:  tietokirja
Kustantaja:  Macmillan General Books
Sivumäärä:  199
ISBN:  978-951-1-13833-4
Suomennos
Suomentaja:  Paavo Väyrynen
Kustantaja:  Otava
Julkaistu:  1993
Sivumäärä:  214
ISBN:  0-333-64224-4
Löydä lisää kirjojaKirjallisuuden teemasivulta
Ansa (The Trap) on vuonna 1993 julkaistu James Goldsmithin kirjoittama kirja. Sen on suomentanut Paavo Väyrynen. Kirjassaan Goldsmith varoittaa muun muassa vapaakaupasta joka lisää länsimaissa työttömyyttä ja köyhyyttä. Hän osoittaa, että Aasiassa saa 40 työntekijää yhden länsimaalaisen hinnalla, joten myös korkeaa osaamista vaativa työ tulee siirtymään sinne. Kirjassaan hän ottaa kantaa myös tehomaatalouteen, ydinvoimaan, slummiutumiseen ja miten nämä ongelmat voisi ratkaista. Ratkaisuiksi hän tarjoaa muun muassa luomutuotantoa ja hyvinvointiyhteiskunnan uudelleenjärjestelyä.
Aiheesta muualla

Goldsmith vieraili Suomessa[vanhentunut linkki] Kauppalehti 14.3.1995.
Ansa -kirjasta 1999 arkistosivuilla Perussuomalaiset.
Kirja-arvostelu (englanniksi)
Anjelika Washington

| Angelika Washington> Henkilötiedot |
| --- | --- |
Syntynyt: Bakersfield, Kalifornia, Yhdysvallat
Ammatti:  näyttelijä
Näyttelijä
Aktiivisena:  2014–
Merkittävät roolit:  Beth Chapel / Dr. Midnight (Stargirl)
Aiheesta muualla
IMDb
Anjelika Washington (s. 15. toukokuuta 1998) on yhdysvaltalainen näyttelijä, joka tunnetaan pääroolistaan Beth Chapelina / Dr. Midnightena
Arrowverse-televisiouniversumissa, alkaen hahmon omasta televisiosarjasta Stargirl. Washington on myös esiintynyt elokuvissa Pitkä tyttö ja Pitkä tyttö 2, Näpit irti!.
Nuoruus

Anjelika syntyi ja kasvoi Kaliforniassa.
Andri Malyško

| Andri Malyško> Андрій Малишко |
| --- | --- |
 Andri Malyško vuonna 2012 postimerkissä.
Henkilötiedot
Syntynyt: 15. marraskuuta 1912 Obuhiv, Kiovan alue, Venäjän keisarikunta
Kuollut: 17. helmikuuta 1970 (57 vuotta) Kiova, Ukrainan SNT, Neuvostoliitto
Ammatti:  kirjailija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Andri Malyško, ukr. Андрій Малишко, (15. marraskuuta 1912 Obuhiv, Kiovan alue – 17. helmikuuta 1970 Kiova, Ukrainan SNT) oli ukrainalainen runoilija.
Malyško valmistui Kiovan kansanopetusinstituutista 1932 ja opetti sen jälkeen Ovrutšissa. Hän kirjoitti useisiin lehtiin. Hänen ensimmäiset teoksensa ilmestyivät Molodnjakissa 1930, ja ensimmäinen runokokoelma ilmestyi 1936. Toisen maailmansodan aikana hän oli rintamalehtien kirjeenvaihtaja ja julkaisi useita runokokoelmia. Sodan päätyttyä hän julkaisi runokokoelmia ja esseitä kritiikistä. Hän käänsi venäläistä runoutta.
Malyško viittasi tuotannossaan usein kansainväliseen politiikkaan ja kommunistisen puolueen ohjeisiin ja sai siksi neuvostoaikana palkintoja. Hänen teoksiaan pidettiin esikuvallisena sosialistisena realismina, ja ne saivat kiitosta puolueen linjan noudattamisesta. Noudattaakseen sosialistisen realismin suuntaviivoja hän käytti yksinkertaista sanastoa ja runollista muotoa ja keskittyi sentimentaaliseen ja isänmaalliseen ilmaisuun. Monet runot on sävelletty.
Aiheesta muualla

Kuvia tai muita tiedostoja aiheesta Andri Malyško Wikimedia Commonsissa
Amerikanmeksikolaiset

| Amerikanmeksikolaiset> Mexican Americans Mexicano-americanos |
| --- | --- |
 Amerikanmeksikolaisten osuus osavaltioittain (2010)   0%-3%   3,1%-7,5%   7,6%-12,5%   12,6%-20%   20,1%-31,6%
Väkiluku:  36,7 miljoonaa
Kielet:  espanja, englanti
Uskonnot:  pääasiassa roomalaiskatolilaisuus
Amerikanmeksikolaiset ovat yhdysvaltalaisia, joiden sukujuuret ovat kokonaan tai osittain Meksikossa. Vuoden 2017 väestönlaskennan mukaan amerikanmeksikolaisten määrä on yli 36 miljoonaa. He muodostavat enemmistön Yhdysvaltain latinoväestöstä.
Historia

1500-luvulla espanjalaiset valloittivat nykyisen Meksikon alueen ja Yhdysvaltojen lounaisosan. Alueen alkuperäiskulttuuri sekoittui espanjalaisen kulttuurin kanssa. 1810–1848 nykyinen Yhdysvaltojen lounaisosa kuului itsenäistyneeseen Meksikoon, kunnes Meksikon–Yhdysvaltain sodan jälkeen se yhdistettiin osaksi Yhdysvaltoja. Yhdysvaltojen lounaisosasta tuli pääosin ei-meksikolaisen väestön asuttamaa, mutta alueella säilyi myös aiempaa sinne muodostunutta latinoväestöä.
1910-luvulla Yhdysvaltoihin alkoi kohdistumaan Meksikosta suuria muuttoaaltoja, jotka laantuivat hetkeksi 1930-luvun laman aikaan. Tässä vaiheessa meksikolaismaahanmuuttajat olivat pääasiassa köyhää maalaisväestöä. 1940–1960-luvuilla valtaosa amerikanmeksikolaisista muutti kaupunkialueille. Samaan aikaan amerikanmeksikolaisten keskuudessa alkoi esiintymään pyrkimyksiä parantaa heidän yhteiskunnallista asemaansa. Maahanmuuttajien määrä on jatkunut suurena nykypäivään saakka.
Kulttuuri

Espanjan kieli on leimallinen piirre meksikolaisessa kulttuurissa. Amerikanmeksikolaisille yleistyvää on niin sanotun spanglishin käyttäminen, joka yhdistää espanjaa englannin kielen kanssa. Kielten sekoittaminen ilmentää oman kulttuuri-identiteetin ylläpitämistä samalla, kun sopeutuu elämään toisessa kulttuurissa.
Suurin osa amerikanmeksikolaisista on roomalaiskatolilaisia. Meksikon väestöön verrattuna katolilaisten osuus on kuitenkin pienempi. Vuonna 2014 61 prosenttia amerikanmeksikolaisista oli katolilaisia, kun Meksikossa katolilaisten osuus oli 81 prosenttia. Katoliset juhlat ovat näkyvä osa amerikanmeksikolaista kulttuuria. Amerikanmeksikolaisten perinteisiin juhlamenoihin kuuluvat esimerkiksi kuolleiden päivä ja Guadalupen neitsyen muistopäivä.
Kuuluisia amerikanmeksikolaisia

César Chávez, aktivisti
Ellen Ochoa, astronautti
Gilbert Roland, näyttelijä
Selena, laulaja
Lydia Villa-Komaroff, molekyylibiologi
Aiheesta muualla

Kuvia tai muita tiedostoja aiheesta Amerikanmeksikolaiset Wikimedia Commonsissa
Kuolleiden päivän viettoa.
Anna Seppälä

Anna Seppälä (s. 1974 Kuopio) on suomalainen kuvataiteilija ja taidegraafikko.
Seppälä opiskeli vuosina 1993–1994 Oriveden Opistolla, vuosina 1994–1995 Taidekoulu Maassa ja vuosina 1997–2001 Lahden taideinstituutissa. Hän sai vuonna 2002 ensipalkinnon Art of Basware -kilpailussa.
Seppälä on pitänyt yksityisnäyttelyitä eri puolilla Suomea, Isossa-Britanniassa ja Färsaarilla. Hän on osallistunut myös ryhmä- ja yhteisnäyttelyihin muiden muassa Hanni Bjartalíðin, Jenni Hiltusen, Ari Pelkosen, Minna Haatajan, Minna Mäkelän, Maria Kausalaisen, Torsti Niskasen ja Kimmo Kumelan kanssa. Seppälän töitä on muun muassa Suomen valtion, Suomen Taideyhdistyksen, Kuopion taidemuseon, Lahden taidemuseon, Helsingin kaupungin taidemuseon, Tampereen kaupungin ja Tampereen taidemuseon kokoelmissa.
Anttilainen

Anttilainen on seuraavien suomalaisten henkilöiden sukunimi:
Eetu Anttilainen (1893–1958), metsänhoitaja ja yritysjohtaja, metsäneuvos
Elina Anttilainen (1894–1978), runoilija
Sasha Anttilainen (s. 1986), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ana María Matute

| Ana María Matute |
| --- | --- |
 Ana María Matute
Henkilötiedot
Syntynyt: 26. heinäkuuta 1926 Barcelona, Espanja
Kuollut: 25. kesäkuuta 2014 (87 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
Muuta tietoa
 Real Academia Españolan jäsen 
Aiheesta muualla
Löydä lisää kirjailijoitaKirjallisuuden teemasivulta
Ana María Matute (26. heinäkuuta 1926 Barcelona, Espanja – 25. kesäkuuta 2014) oli espanjalainen kirjailija. Hän on kirjoittanut romaaneja ja novelleja. Hänen voimakkaan mielikuvituksen värittämien teostensa tyyli on aaltoilevaa ja ylikuormittunutta, paikoin ristiriitaista.
Palkinnot ja tunnustukset

Premio Planeta de Novela, 1954
Premio Nacional de Narrativa, 1959
Miguel de Cervantes -palkinto, 2010
Real Academia Españolan täysjäsen vuodesta 1998
Suomennetut teokset

Ensimmäiset muistot (Los mercaderes, 1: Primera memoria, 1959), suom. Jyrki Lappi-Seppälä, Jyväskylä: Gummerus 1966, Sarja: Kauppiaat-trilogia 1
Sotilaat itkevät öisin (Los mercaderes. 2. Los soldados lloran de noche, 1963), suom.  Jyrki Lappi-Seppälä, Jyväskylä: Gummerus 1967, Sarja: Kauppiaat-trilogia 2
Aiheesta muualla

Kuvia tai muita tiedostoja aiheesta Ana María Matute Wikimedia Commonsissa
Anthony Nesty

| Mitalit> Maa:   Suriname.Miesten uinti. Olympialaiset  | Mitalit> Maa:   Suriname.Miesten uinti. Olympialaiset  | Mitalit> Maa:   Suriname.Miesten uinti. Olympialaiset  | Maa:   Suriname> Miesten uinti. |
| --- | --- | --- | --- |
|  Kultaa | Soul 1988 | 100 m perhosuinti |  |
|  Pronssia | Barcelona 1992 | 100 m perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Perth 1991 | 100 m perhosuinti |  |
Anthony Conrad Nesty (s. 25. marraskuuta 1967 Trinidad ja Tobago) on surinamelainen entinen perhosuimari. Hän saavutti toisena tummaihoisena uimarina olympiamitalin – ja ensimmäisenä kultamitalin – voittaessaan 100 metrin perhosuinnin Soulin olympialaisissa 1988. Nesty löi kätensä päätyseinään ajassa 53,00 kukistaen sadasosasekunnilla Yhdysvaltojen suursuosikin Matt Biondin.
Soulin jälkeen Nesty oli sadan metrin perhosuinnissa voittamaton kolmen vuoden ajan. Hänen meriittilistalleen tulivat voitot sekä Hyvän tahdon kisoissa Seattlessa 1990 että MM-kilpailuissa Perthissä 1991. Lisäksi Nesty voitti kolme peräkkäistä Yhdysvaltain yliopistomestaruutta 100 metrin perhosuinnissa 1990-1992 ja yhden 200 metrin perhosuinnissa 1990.
Barcelonan olympialaisissa 1992 Anthony Nesty otti mielimatkallaan 100 metrin perhosuinnissa pronssia. Hän on ainoa surinamelainen olympiamitalisti.
Saavutuksia

Olympialaiset:
Los Angeles 1984: 100 m pu 21.
Soul 1988: 100 m pu kultaa, 200 m pu kahdeksas
Barcelona 1992: 100 m pu pronssia
MM-kilpailut:
Madrid 1986: 100 m pu viides
Perth 1991: 100 m pu kultaa
Rooma 1994: 100 m pu seitsemäs
Pan Amerikan kisat:
1987 Indianapolis: 100 m pu kultaa, 200 m pu pronssia
1991 Havanna: 100 m pu kultaa, 200 m pu hopeaa
Tyynenmeren mestaruuskilpailut:
1989 Tokio: 100 m pu kultaa, 200 m pu kahdeksas
Hyväntahdon kisat:
1990 Seattle: 100 m pu kultaa
Anttilan koulu

Anttilan koulu tarkoittaa seuraavia kouluja:
Anttilan koulu Hyvinkäällä
Anttilan koulu Järvenpäässä
Anttilan koulu Lohjalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anttilan koulu”, voi hakea sivunnimihaulla, laajalla sivunnimihaulla tai tekstihaulla.
Anders Ringbom

Anders Johan Ringbom (21. heinäkuuta 1903 Turku – 21. joulukuuta 1972 Turku) oli suomalainen kemisti ja professori. Hän oli 1943–1968 Åbo Akademin analyyttisen ja epäorgaanisen kemian professori. Hänen pääasiallinen tutkimusalansa oli analyyttinen kemia.
Andres Ringbomin poika on englannin kielen professori Håkan Ringbom.
Julkaisuja

Complexation in Analytical Chemistry (1963)
Kirjallisuutta

Wänninen, Erkki: ”Ringbom, Anders (1903–1972)”, Suomen kansallisbiografia, osa 3, s. 292–293.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Egypti – faraoiden maa

| Egypti – faraoiden maa> Ägypten : die Welt der Pharaonen |
| --- | --- |

Alkuperäisteos
Kirjailija:  toim. Regine Schulz ja Matthias Seidel
Kieli:  saksa
Genre:  historia
Kustantaja:  Könemann
Julkaistu:  2004
Suomennos
Suomentaja:  Sonja Mäkinen ja Kaarina Niemi
Kustantaja:  Könemann
Julkaistu:  2004
Ulkoasu:  sidottu
Sivumäärä:  538
ISBN:  3-8331-1109-7
Löydä lisää kirjojaKirjallisuuden teemasivulta
Egypti – faraoiden maa on Regnine Schulzin ja Matthias Seidelin toimittama muinaista Egyptiä käsittelevä kirja. Sen on kustantanut Könemann vuonna 2004. Se käsittelee Egyptiä aina asuntojen sisustamisesta valtiolaitokseen.
Ansa (nimi)

| Ansa |
| --- | --- |
Nimipäivä:   
– suomenkielinen:  4. syyskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  muunnos Annasta tai lyhennys Anna-Liisasta
Infobox OKNimi-testi OK: 
Ansa on suomalainen naisen etunimi. Sitä käytetään myös Anna-Liisa-nimen lempinimenä. Nimipäivä on 4. syyskuuta. Nimi on annettu vuoden 2019 loppuun mennessä Suomessa 1154 naiselle.
Tunnettuja Ansoja

Ansa Ikonen (1913–1989), näyttelijä
Ansa Kansas, Kim Kansas, amerikansuomalainen transsukupuolinen merimies
Kuvitteellisia Ansoja

Ansa, tv-sarjassa Ansa ja Oiva, Mari Vainion roolihahmo
Donald Pretty

| Mitalit> Maa:   Kanada.Miesten soutu. Olympialaiset  | Mitalit> Maa:   Kanada.Miesten soutu. Olympialaiset  | Mitalit> Maa:   Kanada.Miesten soutu. Olympialaiset  | Maa:   Kanada> Miesten soutu. |
| --- | --- | --- | --- |
|  Hopeaa | Melbourne 1956 | kahdeksikko |  |
Donald Wayne Pretty (s. 11. kesäkuuta 1936) on kanadalainen entinen soutaja ja olympiamitalisti. Hän oli mukana saamassa hopeaa miesten kahdeksikossa vuoden 1956 kesäolympialaisissa Melbournessa. Hän kilpaili myös kesäolympialaisissa 1964 Tokiossa ja jäi kahdeksikossa yhdeksännelle sijalle.
Anthology (Kalevalan albumi)

| Anthology Kalevala |
| --- | --- | --- |

Kokoelmalevyn tiedot
 Äänitetty : 1970–1977, 1995
 Julkaistu: 2004
 Tyylilaji: progressiivinen rock
 Levy-yhtiö: Shroom
Kalevalan muut julkaisut
| Abraham’s Blue Refrain 1977 | Anthology 2004 | Live in Finland & Europe 1970–1977 2004 |
Anthology on progressiivisen rockin yhtye Kalevalan kokoelma-albumi, joka julkaistiin vuonna 2004 levymerkillä ShroomAngel Productions. Tuplakokoelman ensimmäinen CD sisältää livenauhoituksia vuosilta 1970, 1973 ja 1977. Toinen levy sisältää yhtyeen kolmannen albumin Abraham’s Blue Refrain ensi kertaa CD-muodossa ja 5 aiemmin julkaisematonta, suunnitelman asteelle jäänyttä comeback-levyä varten nauhoitettua kappaletta vuodelta 1995.
Kappaleet > CD 1

Made In Sweden (I Don't Care)
Shaking All Over
Antti
Jokaiseen, Jokaiseen
Myrskyä Pakoon
Verkossa
Rockin' Fish
Playground
Abraham's Blue Refrain Parts 1 & 2
Boogie
If We Found The Time
Panamanian Red
1–2 (Ruisrock, 1970) - Albert Järvinen: kitara / Lido Salonen: basso / Remu Aaltonen: rummut & laulu / Affe Forsman: rummut / Francis Looby: lyömäsoittimet & taustalaulu.
3–6 (YLEn Popstudio, 1973) - Harri Saksala: laulu / Matti Kurkinen: kitara / Lido Salonen: basso / Sakari Kukko: puhaltimet / Markku Luukkanen: rummut.
7–12 (Euroopan kiertue, 1977) - Lido Salonen: kitara & koskettimet / Zape Leppänen: laulu & lyömäsoittimet / Ari Vaahtera: basso / Beaver Aitto-oja: rummut.
Kappaleet > CD 2

Silver Fish
Lighthouse
Forever Train
Abraham's Blue Refrain Parts 1 & 2
Brown'll Might Suit You
Highland Temple
Playground
Marketbox Street
Panamanian Red
The Song
Runaways
Turkish Pepper
Set In Time
Icebear Walk
1–9 Abraham's Blue Refrain-albumi. Kappalejärjestys toinen kuin alkuperäisellä.
10–14 (äänityksiä vuodelta 1995) — Lido Salonen: kitara, Zape Leppänen: laulu, Ari Korpisalo: koskettimet,  Kinde Leskinen: rummut, Pekka Pohjola: basso.